Kathleen Watkins

Craoltóir, scríbhneoir agus ceoltóir ba ea Kathleen Watkins (17 Deireadh Fómhair 1934 - 7 Samhain 2024). Ba as Teach Sagard in iardheisceart Chontae Átha Cliath Kathleen Watkins ó dhúchas.

 Gairm 
Bhain Watkins cáil amach ina hóige mar chláirseoir agus mar amhránaí tíre sula bhfuair sí post in RTÉ mar láithreoir leanúnachais. Ba í féin an chéad láithreoir leanúnachais a chonacthas ar an scáileán nuair a seoladh Telefís Éireann Oíche Chinn Bhliana 1961.

Bhí baint ag Kathleen Watkins le cláir éagsúla ar RTÉ i gcaitheamh na mblianta.  Bhíodh iomaitheoirí Rós Thrá Lí os a comhair ar feadh na mblianta. Bhí an-tóir go háirithe ar an tsraith Faces & Places a chuir sí i láthair sna 1980idí.

Blianta i ndiaidh di éirí as an gcraoltóireacht, scríobh Kathleen Watkins sraith scéalta do pháistí faoi mhuicín gleoite darb ainm Pigín agus ar bronnadh gradam scríbhneoireachta uirthi as.

 Muintir 
Bhí Watkins pósta leis an gcraoltóir le RTÉ Gay Byrne a fuair bás sa bhliain 2019. Bhí aithne aici ar Gay Byrne roimh 1961 agus phós siad i 1964.  Sheas sí leis i gcónaí go dílis.

Fuair Watkins bás ar an  7 Samhain 2024. Bhí sí 90 bliain d'aois. Maireann a beirt iníonacha, Crona agus Suzy, agus a cúigear garpháistí.

 Féach freisin     

 Gay Byrne

 Tagairtí 

Catagóir:Daoine a rugadh i 1934
Catagóir:Básanna in 2024
Catagóir:Lucht RTÉ
Catagóir:Cláirseoirí Éireannacha
Catagóir:Ceoltóirí ban
Catagóir:Scríbhneoirí do pháistí


Catagóir:Láithreoirí teilifíse Éireannacha
Catagóir:Rós Thrá Lí
Catagóir:Gay Byrne